CELEX: 51995PC0022
Language: da
Date: 1995-02-08
Title: Ændret forslag til RÅDETS FORORDNING (EF) om indførelse af særlige og midlertidige foranstaltninger til ansættelse af tjenestemænd ved De Europæiske Fællesskaber som følge af Østrigs, Finlands og Sveriges tiltrædelse

Avis juridique important

|

51995PC0022

Ændret forslag til RÅDETS FORORDNING (EF) om indførelse af særlige og midlertidige foranstaltninger til ansættelse af tjenestemænd ved De Europæiske Fællesskaber som følge af Østrigs, Finlands og Sveriges tiltrædelse  /* KOM/95/22ENDEL - CNS 94/0259 */  

EF-Tidende nr. C 046 af 23/02/1995 s. 0008

Ændret forslag til Rådets forordning (EF) om indførelse af særlige og midlertidige foranstaltninger til ansættelse af tjenestemænd ved De Europæiske Fællesskaber som følge af Østrigs, Finlands og Sveriges tiltrædelse (1) (95/C 46/08) KOM(95) 22 endelig udg. - 94/0259(CNS)(Forelagt af Kommissionen i henhold til EF-traktatens artikel 189 A, stk. 2, den 10. februar 1995)RÅDET FOR DEN EUROPÆISKE UNION HAR -under henvisning til traktaten om oprettelse af et fælles Råd og en fælles Kommission for De Europæiske Fællesskaber, særlig artikel 24,under henvisning til Kommissionens forslag, forelagt efter udtalelse fra Vedtægtsudvalget,under henvisning til udtalelse fra Europa-Parlamentet,under henvisning til udtalelse fra Domstolen,under henvisning til udtalelse fra Revisionsretten, ogud fra følgende betragtning:Som følge af Østrigs, Finlands og Sveriges tiltrædelse bør der gennemføres midlertidige og særlige bestemmelser om afvigelse fra vedtægten for tjenestemænd i De Europæiske Fællesskaber; Kommissionen har endvidere forpligtet sig til at fremsætte forslag til forordning om indførelse af særlige fratrædelsesforanstaltninger for tjenestemænd og midlertidigt ansatte ved De Europæiske Fællesskaber i de institutioner, som ønsker det, og Parlamentet anmoder om hurtig forelæggelse af et sådant forslag til forordning for de ansatte i denne institution -UDSTEDT FØLGENDE FORORDNING:Artikel 1 1. Indtil 31. december 1999 kan ledige stillinger uanset artikel 4, andet og tredje afsnit, artikel 5, stk. 3, artikel 7, stk. 1, artikel 27, tredje afsnit, artikel 29, stk. 1, litra a), b) og c) og artikel 31 i vedtægten for tjenestemænd ved De Europæiske Fællesskaber besættes med østrigske, finske og svenske statsborgere inden for rammerne af de budgetposter, de ansvarlige institutioner har afsat hertil.2. Udnævnelse i stillinger i lønklasse A 3, A 4, A 5, A 6, A 7, A 8, LA 3, LA 4, LA 5, LA 6, LA 7, LA 8, B 1, B 2, B 3, B 4, B 5, C 1, C 2 til C 5 og D 1 til D 4 sker efter en udvælgelsesprøve på grundlag af eksamensbeviser og prøver, som afholdes på de betingelser, der er fastsat i bilag III i vedtægten.3. Ledige stillinger skal slås op i og uden for fællesskabsinstitutionerne.Artikel 2 Denne forordning træder i kraft dagen efter offentliggørelsen i De Europæiske Fællesskabers Tidende.Denne forordning er bindende i alle enkeltheder og gælder umiddelbart i hver medlemsstat.(1) EFT nr. C 345 af 7. 12. 1994, s. 5.